CELEX: 32020R0448
Language: hr
Date: 2019-12-17 00:00:00
Title: Delegirana uredba Komisije (EU) 2020/448 оd 17. prosinca 2019. o izmjeni Delegirane uredbe (EU) 2016/2251 u pogledu određivanja tretmana OTC izvedenica u vezi s određenim jednostavnim, transparentnim i standardiziranim sekuritizacijama u svrhu ograničavanja rizika (Tekst značajan za EGP)

27.3.2020   
               
               
                  HR
               
               
                  Službeni list Europske unije
               
               
                  L 94/8
               
            
         DELEGIRANA UREDBA KOMISIJE (EU) 2020/448
         оd 17. prosinca 2019.
         o izmjeni Delegirane uredbe (EU) 2016/2251 u pogledu određivanja tretmana OTC izvedenica u vezi s određenim jednostavnim, transparentnim i standardiziranim sekuritizacijama u svrhu ograničavanja rizika
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 648/2012 Europskog parlamenta i Vijeća od 4. srpnja 2012. o OTC izvedenicama, središnjoj drugoj ugovornoj strani i trgovinskom repozitoriju (1), a posebno njezin članak 11. stavak 15.,
         budući da:
         
                     (1)
                  
                  
                     Članak 11. stavak 15. Uredbe (EU) br. 648/2012 Europskog parlamenta i Vijeća izmijenjen je člankom 42. stavkom 3. Uredbe (EU) 2017/2402 Europskog parlamenta i Vijeća (2). Ta je izmjena učinjena kako bi se osiguralo da izvedenice povezane s pokrivenim obveznicama i izvedenice povezane sa sekuritizacijama imaju jednak tretman s obzirom na zahtjeve za iznos nadoknade za OTC izvedenice čije poravnanje ne obavlja središnja druga ugovorna strana. Budući da se Delegirana uredba Komisije (EU) 2016/2251 (3) temelji na članku 11. stavku 15. Uredbe (EU) br. 648/2012, tu bi delegiranu uredbu trebalo izmijeniti u skladu s izmjenom članka 11. stavka 15. Uredbe (EU) br. 648/2012 i u nju uključiti pravila za tehnike smanjenja rizika za ugovore o OTC izvedenicama čije poravnanje ne obavlja središnja druga ugovorna strana, a sklopi ih sekuritizacijski subjekt posebne namjene u vezi sa sekuritizacijom.
                  
               
                     (2)
                  
                  
                     U skladu s izmijenjenim člankom 11. stavkom 15. Uredbe (EU) br. 648/2012 takva bi pravila o tehnikama smanjenja rizika za ugovore o OTC izvedenicama čije poravnanje ne obavlja središnja druga ugovorna strana, a sklope ih sekuritizacijski subjekti posebne namjene u vezi sa sekuritizacijom trebalo utvrditi vodeći računa o poteškoćama tih subjekata pri pružanju kolaterala. Budući da su obično strukturirani tako da generiraju mali višak likvidnosti sekuritizacijski subjekti posebne namjene imaju manje imovine koja se može iskoristiti za razmjenu kolaterala. Zbog toga ne mogu razmjenjivati kolaterale na način koji je potpuno u skladu sa zahtjevima iz Delegirane uredbe (EU) 2016/2251. Zato od sekuritizacijskih subjekata posebne namjene ne bi, pod točno određenim uvjetima, trebalo zahtijevati polaganje kolaterala za jednostavnu, transparentnu i standardiziranu („STS”) sekuritizaciju. To bi sekuritizacijskim subjektima posebne namjene trebalo omogućiti određenu fleksibilnost u STS sekuritizaciji, a njihovim drugim ugovornim stranama zajamčiti ograničene rizike. No za sekuritizacijske subjekte posebne namjene nema ograničenja u STS sekuritizaciji u pogledu naplate kolaterala od njihovih drugih ugovornih strana i njegova vraćanja u trenutku dospijeća. Zato se od drugih ugovornih strana sekuritizacijskih subjekata posebne namjene u STS sekuritizaciji zahtijeva da polože varijacijski iznos nadoknade u gotovini. One bi trebale imati pravo dobiti ga natrag djelomično ili u cijelosti, a sekuritizacijski subjekti posebne namjene trebali bi samo biti dužni naplatiti varijacijski iznos nadoknade primljen u gotovini i položiti varijacijski iznos nadoknade za iznos primljen u gotovini. To je u skladu s uvodnom izjavom 41. Uredbe (EU) 2017/2402 u kojoj se navodi da je potrebno ujednačiti tretman izvedenica povezanih s pokrivenim obveznicama i izvedenica povezanih sa sekuritizacijama u pogledu obveze poravnanja i zahtjeva za iznos nadoknade za OTC izvedenice čije poravnanje ne obavlja središnja druga ugovorna strana.
                  
               
                     (3)
                  
                  
                     Delegiranu uredbu (EU) 2016/2251 trebalo bi stoga na odgovarajući način izmijeniti.
                  
               
                     (4)
                  
                  
                     Ova se Uredba temelji na nacrtu regulatornih tehničkih standarda koje su Komisiji dostavili Europsko nadzorno tijelo za bankarstvo, Europsko nadzorno tijelo za osiguranje i strukovno mirovinsko osiguranje i Europsko nadzorno tijelo za vrijednosne papire i tržišta kapitala.
                  
               
                     (5)
                  
                  
                     Europsko nadzorno tijelo za bankarstvo, Europsko nadzorno tijelo za osiguranje i strukovno mirovinsko osiguranje i Europsko nadzorno tijelo za vrijednosne papire i tržišta kapitala održali su otvorena javna savjetovanja o nacrtima regulatornih tehničkih standarda na kojima se temelji ova Uredba, analizirali su moguće povezane troškove i koristi i zatražili mišljenje Interesne skupine za bankarstvo koja je osnovana u skladu s člankom 37. Uredbe (EU) br. 1093/2010 Europskog parlamenta i Vijeća (4), Interesne skupine za osiguranje i reosiguranje te Interesne skupine za strukovno mirovinsko osiguranje koje su osnovane u skladu s člankom 37. Uredbe (EU) br. 1094/2010 Europskog parlamenta i Vijeća (5), i Interesne skupine za vrijednosne papire i tržišta kapitala iz članka 37. Uredbe (EU) br. 1095/2010 Europskog parlamenta i Vijeća (6)
                     
                  
               DONIJELA JE OVU UREDBU:
         
            Članak 1.
            Izmjena Delegirane uredbe (EU) 2016/2251
            U Delegiranu uredbu Komisije (EU) 2016/2251 umeće se sljedeći članak 30.a:
            
               
                  „Članak 30.a
                  
                  Tretman izvedenica u vezi sa sekuritizacijama u svrhu ograničavanja rizika
                  
                     1.   Odstupajući od članka 2. stavka 2. i ako su ispunjeni uvjeti iz stavka 2. ovog članka, za ugovore o OTC izvedenicama koje je sklopio sekuritizacijski subjekt posebne namjene u vezi sa sekuritizacijom kako je definirana u članku 2. točki 1. Uredbe (EU) 2017/2402 Europskog parlamenta i Vijeća (*1) te u skladu s uvjetima iz članka 4. stavka 5. Uredbe (EU) br. 648/2012 druge ugovorne strane mogu u svojim postupcima za upravljanje rizikom propisati da:
                     
                                 (a)
                              
                              
                                 varijacijski iznos nadoknade ne polaže sekuritizacijski subjekt posebne namjene nego se taj iznos naplaćuje od njegove druge ugovorne strane u gotovini i vraća njegovoj drugoj ugovornoj strani u trenutku dospijeća;
                              
                           
                                 (b)
                              
                              
                                 inicijalni se iznos nadoknade ne polaže niti naplaćuje.
                              
                           
                  
                     2.   Stavak 1. primjenjuje se ako su ispunjeni svi sljedeći uvjeti:
                     
                                 (a)
                              
                              
                                 druga ugovorna strana u ugovoru o OTC izvedenicama sklopljenim sa sekuritizacijskim subjektom posebne namjene u vezi sa sekuritizacijom barem je u jednakom položaju kao imatelji najviše nadređene obveznice u sekuritizaciji, osim ako je druga ugovorna strana u statusu neispunjavanja obveza ili ako je pogođena neispunjavanjem obveza;
                              
                           
                                 (b)
                              
                              
                                 sekuritizacijski subjekt posebne namjene u sekuritizaciji s kojom je povezan ugovor o OTC izvedenicama kontinuirano primjenjuje kreditno poboljšanje najviše nadređene obveznice u sekuritizaciji od najmanje 2 % neotplaćenih obveznica;
                              
                           
                                 (c)
                              
                              
                                 skup za netiranje ne uključuje ugovore o OTC izvedenicama koji nisu povezani sa sekuritizacijom;
                              
                           
               
            
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 17. prosinca 2019.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 201, 27.7.2012., str. 1.
         
         
            (2)  Uredba (EU) 2017/2402 Europskog parlamenta i Vijeća od 12. prosinca 2017. o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju te o izmjeni direktiva 2009/65/EZ, 2009/138/EZ i 2011/61/EU te uredaba (EZ) br. 1060/2009 i (EU) br. 648/2012 (SL L 347, 28.12.2017., str. 35.).
         
            (3)  Delegirana uredba Komisije (EU) 2016/2251 оd 4. listopada 2016. o dopuni Uredbe (EU) br. 648/2012 Europskog parlamenta i Vijeća o OTC izvedenicama, središnjoj drugoj ugovornoj strani i trgovinskom repozitoriju u pogledu regulatornih tehničkih standarda za tehnike smanjenja rizika za ugovore o OTC izvedenicama čije poravnanje ne obavlja središnja druga ugovorna strana (SL L 340, 15.12.2016., str. 9.).
         
            (4)  Uredba (EU) br 1093/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za bankarstvo), kojom se izmjenjuje Odluka br. 716/2009/EZ i stavlja izvan snage Odluka Komisije 2009/78/EZ (SL L 331, 15.12.2010., str. 12).
         
            (5)  Uredba (EU) br. 1094/2010 Europskog parlamenta i Vijeća od 24. studenoga 2010. o osnivanju Europskog nadzornog tijela (Europsko nadzorno tijelo za osiguranje i strukovno mirovinsko osiguranje), o izmjeni Odluke br. 716/2009/EZ i o stavljanju izvan snage Odluke Komisije 2009/79/EZ (SL L 331, 15.12.2010., str. 48.).
         
            (6)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).